cyanic-selkie/wikianc huggingface dataset:
נחום קידר
ביוגרפיה
קידר נולד בשם נוֹרְבֶרְט קָמֶרְמָן (בגרמנית: Kammermann) בשנת 1920 בווינה בירת אוסטריה. למד בגימנסיה בעירו. בצעירותו היה חבר בתנועת "מכבי הצעיר", ומטעמה נשלח ב-1938 (שנת האנשלוס) ללימודי חקלאות בדנמרק. תוכניותיו לעלות לארץ ישראל נדחו עקב פרוץ מלחמת העולם השנייה ב-1939. עם כיבוש דנמרק על ידי גרמניה הנאצית בשנת 1943 הפליג קידר עם מספר חברים באופן בלתי חוקי לחופי שוודיה. הוא המשיך בלימודי החקלאות באוניברסיטת לונד ואוניברסיטת אופסלה. בשנת 1947 סיים את לימודיו, אך שהותו בשוודיה נמשכה בתמיכת "החלוץ" לשם העשרת ידיעותיו במחלות צמחים ובגידול ירקות.
כוח קוריוליס
היסטוריה
ב-1856, ויליאם פרל הציע שקיומו של תא סירקולציה בקווי הרוחב הבינוניים אשר זרימת האוויר בו מוטה על ידי כוח קוריוליס עשוי להסביר את הרוחות המערביות. הצעה זאת היא חלק ממודל שלושת התאים שגיבש, מודל מטאורולוגי שביכולתו לתאר באופן גס את ההתנהגות הגלובלית של הסירקולציה באטמוספירה.
ההבנה של הקינמטיקה המתארת כיצד בדיוק סיבוב כדור הארץ משפיע על זרימת האוויר הייתה חלקית בהתחלה. בשלהי המאה ה-19, הבנת האינטראקציה בין כוח גרדיאנט הלחץ והכוח המדומה המטה שבסופו של דבר גורם לגושי אוויר לנוע לאורך איזוברים, כבר הושגה במלואה.
הסבר מתמטי פשוט למקרה של מהירות רדיאלית
חשוב להבין שמבחינת האדם על הדיסקה אין לו מהירות משיקית V_{t} (מבחינתו אין סיבוב) אולם יש לו מהירות רדיאלית V_{r} (מהירות בכיוון הרדיוס), אולם הצופה מבחוץ רואה גם את המהירות המשיקית וגם את המהירות הרדיאלית של האדם על הדיסקה.
הסבר מתמטי למקרה של מהירות משיקית - "אפקט אטווש"
בנוסף, גופים הנעים מעלה (כלומר החוצה מכדור הארץ) או מטה (אל מרכז כדור הארץ) יוטו מערבה או מזרחה בהתאמה. אפקט זה גם הוא מרבי בקו המשווה. מכיוון שתנועה אנכית בדרך כלל נמשכת משך זמן מוגבל, גודלו של אפקט זה מוגבל ומצריך מכשירי מדידה מדויקים כדי לגלותו. עם זאת, במקרה של שינויים גדולים בתנע, כמו במקרה של מעבורת חלל המשוגרת למסלול, האפקט הזה הופך למשמעותי. המסלול המהיר והחסכוני בדלק ביותר הוא שיגור מקו המשווה במסלול שמתעקל מזרחה.
גזירת הנוסחה
את הנוסחה ניתן לקבל מהנוסחה הבסיסית לכוח צנטריפטלי בתנועה מעגלית (הכבידה לא משתנה). התאוצה הצנטריפטלית הנדרשת מעצם כדי לנוע במסלול מעגלי ברדיוס R היא. עקב סיבוב כדור הארץ, לעצם נייח יש מהירות התחלתית בכיוון מזרח-מערב שגודלה. מהירותו הכוללת בכיוון מזרח-מערב היא לפיכך:
עבודה
העובדה שכוח קוריוליס אינו מבצע עבודה מבדילה אותו מן הכוח הצנטריפוגלי, שמצביע תמיד רדיאלית החוצה ולפיכך מבצע עבודה במידה והעצם משנה את ריחוקו מציר הסיבוב, מה שמאפשר להגדיר מעין "פוטנציאל צנטריפוגלי" בעל סימטריה גלילית במערכת הייחוס המסתובבת. במבט ראשוני, "הפוטנציאל הצנטריפוגלי" עשוי להיראות כמו מושג מעורפל ואד-הוקי למדי, אולם חזרה למערכת הייחוס הלא מסתובבת מגלה מה מקורו - כתוצאה משינוי ריחוקו מציר הסיבוב, העצם מקטין או מגדיל את מומנט ההתמד שלו יחסית לציר זה, ומכיוון שהתנע הזוויתי שלו נשמר, האנרגיה הקינטית הסיבובית שלו חייבת להשתנות. ההבדל בין שתי האנרגיות הקינטיות הללו במערכת הלא-מסתובבת שווה במדויק לעבודת הכוח הצנטריפוגלי במערכת הייחוס המסתובבת.
יישומים לתנועות על גבי כדור הארץ
כהערת אגב חשוב לציין, כי רעיון זה של מאזן בין הכוח הנורמלי, הצנטריפוגלי והגרביטציוני המכתיב את שיווי המשקל של גרמי שמיים, שימש למשל את ניוטון כשסיפק הערכה ראשונית למידת פחיסותו של כוכב כפונקציה של קצב הסיבוב שלו סביב צירו.
מעגלים אינרציאליים
על כוכב לכת מסתובב, f משתנה עם קו הרוחב ועל כן מסלולי הגושים אינם מעגלים מושלמים. בפועל, כיוון שהפרמטר f יחסי לסינוס קו הרוחב, רדיוס התנודות עבור מהירות ספציפית הוא קטן ביותר בקטבים (קו רוחב = ±90°) וגדל עם הקרבה לקו המשווה.
ויזואליזציה של כוח קוריוליס
אפקט קוריוליס הנגרם על ידי סיבוב כדור הארץ ניתן לצפייה באופן פחות ישיר דרך תנועת המשקולת של מטוטלת פוקו.
אבנר פיינגלרנט
קורות חייו
השלב הבא היה חזרה לחיות ולעבוד בדרום ולבנות משם את היצירה הייחודית בשפה הקולנועית אותה חיפש. ב-1999 הקים סטודיו עצמאי לקולנוע תיעודי וניסיוני בקיבוצו ברור חיל, ועבד בשיתוף עם הבמאית מכבית אברמזון והעורך לב גולצר על סרטיו הבאים. היה בין מקימי בית הספר לאומנויות הקול והמסך במכללה האקדמית ספיר, ועמד בראשו מאז 2001 ועד 2018. יזם וייסד את פסטיבל קולנוע דרום בשדרות, את כתב העת מחברות קולנוע דרום וכן את אוצרות דרום, במה לדיונים ומאמרים על קולנוע.
חוק הזכות לקבורה אזרחית חלופית
חוק הזכות לקבורה אזרחית חלופית, התשנ"ו–1996 הוא חוק ישראלי, שהוצע על ידי דוד צוקר ובנימין טמקין ממפלגת מרצ, נועד לאפשר לכל אדם קבורה שתתאים להשקפתו ואמונתו. לאחר שעבר קריאה שלישית במליאת הכנסת, החוק חוקק במרץ 1996. עד חקיקת חוק זה, מדינת ישראל הכירה בקיומם של בתי קברות דתיים בלבד.
אבנר פיינגלרנט
קריירה אקדמית
בשנת 2014 הקים יחד עם פרופ׳ יהודה ג'אד נאמן את התוכנית לתואר שני בקולנוע - הפקה ותאוריה בבית הספר לאומנויות הקול והמסך במכללת ספיר, ועמד בראשה עד 2018.
חוק הזכות לקבורה אזרחית חלופית
יישום החוק בישראל
בשנת 2002 המשרד לענייני דתות לא הקצה תקציב לבתי עלמין אזרחיים מאחר שלא פרסם מבחנים לקבלת תמיכות. שתי עמותות עתרו בעניין זה לבג"ץ ובעקבות העתירה המשרד פרסם את מבחני התמיכה.
נתן שפיגל (צייר)
קורות חיים
שפיגל ראה עצמו כצייר יהודי, וציוריו משקפים את ראיית העולם הזאת. הוא תיאר סצנות מחיי היהודים בפולין בסגנון ריאליסטי. כמו כן צייר פורטרטים טבע דומם בצבעי מים ושמן. מאפיין ייחודי של ציוריו בצבעי מים הוא השימוש שלו בלכה כדי לתת להם גיל וניגודיות. הוא היה חבר בשתי קבוצות אמנים בלודז': 'יונג יידיש' ו'התחלה' (קבוצת אמנים מלודז' שהציגו ברחבי פולין בשנות ה-20 וה-30).
עבודותיו של שפיגל מצויות באוספים ציבוריים בתל אביב, בלונדון, בלובלין ובעין חרוד.
אופנת רחוב
עם הופעת האינטרנט והתפתחות תרבות האינטרנט, נפוצו גם בלוגים רבים בהם מצלמים הבלוגרים אנשים ברחוב הלבושים בסגנון אישי מעניין, ומנסים בכך לתעד את אופנת הרחוב המקומית.
וופינג
היסטוריה
ההתיישבות הראשונה באזור החלה בתקופה הסקסונית ופירוש שם האזור בסקסונית הוא "מקומם של אנשי וואפה". האזור התפתח בשל מיקומו על גדת הנהר, שהיה עורק תחבורתי ראשי, לצד הדרך הראשית. בשל הקרבה לנהר היה האזור מיושב בעיקר על ידי מלחים ועובדי הרציפים, וכן על ידי מתקני ספינות, סבלים, ויצרני מוצרים הנדרשים לסחר. ההיסטוריון בן המאה ה-16, ג'ון סטו מתאר את וופינג כרחוב אחד ארוך ומלוכלך, שלאורכו מבנים קטנים בהם גרים מלחים. המעמד החברתי הנמוך של תושבי השכונה הביא להקמת "רציף ההוצאה להורג" בשכונה בו נהגו לתלות שודדי נהר שנתפסו. בוופינג נוסדה המשטרה הימית הראשונה של אנגליה בשנת 1798. המשטרה הוקמה על ידי השופט פטריק קולקוהון במטרה למנוע שוד וגנבה מהאוניות העוגנות בבריכה של לונדון. בעקבות בניית הרציפים של לונדון צפונית ומערבית לשכונה במהלך המאה ה-19 צנח מספר התושבים בה בלמעלה מ-60%, בתי מגורים רבים נהרסו ובמקומם נבנו מחסני סחורות. בשנת 1869 נפתחה בשכונה תחנת הרכבת התחתית וופינג של קו מזרח לונדון של הרכבת התחתית של לונדון, וכן נבנתה מנהרת התמזה על ידי ברונל, על מנת לאפשר גישה לשכונה שנותקה מיתר חלקי לונדון בשל הרציפים והתעלות שנבנו סביבה. במהלך הבליץ נהרסו המחסנים הרבים בשכונה, ובשל מעבר נמל לונדון מזרחה חלקם הגדול לא שוקם והשכונה נותרה נטושה. בראשית שנות ה-80 הועבר האזור לניהולו של איגוד הפיתוח לונדון דוקלנדס, ובאזור החלו להיבנות דירות יוקרה.
אתרים בעלי חשיבות
רציף ההוצאה להורג הממוקם בשכונה שימש במשך כ-400 שנים (עד שנת 1830) כאתר התלייה של שודדי נהר שנתפסו ונשפטו על ידי בית הדין הימי. בשל הסמכות של בית הדין הימי לדון רק אירועים שקרו בים, נבנה רציף התלייה בתוך הנהר, בעומק העולה על קו השפל של הנהר כך שהרציף היה נתון בסמכות האדמירליות. על רציף זה נתלה שודד הים קפטן קיד.
אזכורים תרבותיים
וופינג היא מקום מגוריו של ד"ר למיואל גוליבר, גיבור ספרו של ג'ונתן סוויפט "מסעות גוליבר".
קטופה כתומה
קטופה כתומה (שם מדעי: Bubo flavipes) היא מין של דורס לילה ממשפחת הינשופיים החיה בדרום-מזרח אסיה וקרובה לקטופה המצויה.
Z (סרט)
הסרט מציג גרסה מעובדת קלות של האירועים שהובילו לרצח הפוליטיקאי היווני גריגוריס למברקיס ב-1963. העמדה הסאטירית כלפי הפוליטיקה היוונית, ההומור האפל והסוף העגום – כל אלה מבטאים את העוול שנגרם על ידי המשטר הצבאי ביוון.
עלילת הסרט
מיקום העלילה לא מצוין (הצילומים נעשו בעיקר באלג'יריה), אבל נרמז, לפי שם העיתון שקורא הציר ולפי פרסומת לבירה, כי מדובר באתונה בתחילת שנות ה-60. הסיפור נפתח ברגעי הסיום של נאום ממשלתי מייגע על רקע שקופית הדנה במדיניות חקלאית. לאחר מכן עולה מפקד שירותי הביטחון של הממשל הצבאי לדוכן הנואמים ופוצח בנאום מתלהם על תוכנית הממשל להיאבק בשמאלנים בכנותו אותם "העובש של המחשבה".
יולי דניאל
"יום הרצח"
סיפור פנטסטי-מקברי זה בא לגנות את זילות חיי האדם בברית המועצות.
אבולחסן בני-סדר
ביוגרפיה
בשנת 1981 התגברו העימותים בין אנשי מפלגת הרפובליקה האסלאמית ובין בני-סדר. בפברואר 1981 האשים בהשטי את בני-סדר בכך שהוא לא יוצא למתקפת נגד במלחמה עם עיראק. במרץ 1981 התובע הכללי של אירן פתח בחקירה פלילית נגד בני-סדר בהאשמות שעורר שהסית למהומות בטהרן בתחילת חודש מרץ 1981 כהני הדת התנגדו לבני-סדר ראשית, בשל התנגדותו להוצאתם להורג של מתנגדי המשטר; שנית, עקב אזהרותיו החוזרות ונשנות לח'ומייני מפני דיקטטורה; ושלישית, בשל הצלחתה של איראן במלחמת איראן–עיראק. הפופולריות של בני-סדר החלה גואה לאחר שישה חודשי לחימה, שפרצה עם פלישת צבאו של סדאם חוסיין לאיראן. עיראק וכמה משאר מדינות המפרץ הפרסי הסכימו לשלם פיצויים לאיראן, כ-60 מיליארד דולר, וכמו כן הסכימו לכל שאר תנאיה של איראן להפסקת המלחמה. אכבר האשמי רפסנג'אני טען שאם יניחו לבני-סדר לסיים את המלחמה, הוא יצעד כמנצח לטהראן, ואז אפילו ח'ומייני לא יוכל לגעת בו.
יחזקאל חנקין
פועל בארץ ישראל
חנקין הגיע לארץ ישראל ב-17 בדצמבר 1903 יחד עם קבוצת עולים מפעילי ההגנה בהומל. הגעתם נחשבת כמבשרת תחילת העלייה השנייה. חברי הקבוצה, שנודעו בכינוי 'ההומלים', השתכנו במושבה רחובות, עבדו במשק של אגודת נטעים וגרו יחד כקומונה.
Delivery
"מגזין Q" דירג את השיר במקום הראשון מתוך 50 השירים החיוניים של חודש ספטמבר 2007. השיר הופיע גם כ"רצועת השבוע" בגיליון ה-NME של חודש אוגוסט 2007, גיליון שגם הציג את פיט דוהרטי על השער שלו.
קליפ
הסרטון מציג לסירוגין גם את שאר חברי הלהקה - שנראים נוהגים במכונית יגואר. הסרטון מסתיים עם כל חברי הלהקה היוצאים לסיבוב הופעות עירוני לילי.
לואיס איגנרו
קורות חיים
לאחר סיום הדוקטורט, עשה בתר-דוקטורט במכונים הלאומיים לבריאות, ובתקופה זו הכיר בין היתר את ג'וליוס אקסלרוד, חתן פרס נובל לשנת 1970. בשנת 1968 התחיל לעבוד בנוברטיס, כראש התוכנית לביוכימיה ונגד דלקות. תחת תוכנית זו, פותחו תרופות, ובהן דיקלופנק, תרופה נוגדת דלקות שאינם סטרואידים. בנוסף לעבודתו במחקר לפיתוח תרופות, החברה איפשרה לו גם לעסוק במחקר בסיסי. בצורה זו הגיע לחקור את ה-cyclic GMP (cGMP).
נחמה רונן
ביוגרפיה
רונן נולדה ב-1961 במושב אביחיל שבשרון, לאב עובד אחזקה בחברת החשמל ולאם מורה. בעלת תואר ראשון בחינוך והיסטוריה מאוניברסיטת תל אביב, ותואר שני במינהל ציבורי מאוניברסיטת חיפה.
קריירה עסקית
במרץ 2019 פרשה מתפקידה כיו"ר תאגיד המחזור אל"ה, לאחר חמש עשרה שנים בתפקיד.
פיליפו מאניני
2007
באליפות העולם שנערכה במלבורן, אוסטרליה בשנת 2007 זכה מאניני בשתי מדליות, זהב וכסף. מדליית זהב, במשחה ל-100 מטר חופשי בצוותא עם ברנט היידן מקנדה בתוצאה של 48.43 שניות, לפני איימון סאליבן מאוסטרליה (48.47 שניות) ובכך הגן על תוארו. מדליית כסף, במשחה שליחים 4x200 מטר ביחד עם מאסימיליאנו רוסולינו, אלסנדרו קאלווי וכריסטיאן גאלנדה בתוצאה של 3:14.04 דקות, אחרי ארצות הברית שקבע שיא אליפות חדש של 3:12.72 דקות, ולפני צרפת 3:14.68 דקות. נוסף לכך, הוא סיים במקום חמישי במשחה שליחים 4x200 מטר בתוצאה של 7:12.31 דקות, כשחיין ראשון הוא קבע תוצאה של 1:47.66 דקות.
חיים אגמון
ביוגרפיה
לאחר השירות הצבאי ליווה את רפי גינת באקורדיון, לאחר שפרש מלקהלת "הברושים".
נפוליאון והיהודים
חקיקת נפוליאון והיהודים
אף על פי שיחסו האישי של נפוליאון כלפי היהודים אינו נהיר דיו, הוא ראה בבירור לנגד עיניו את הרווח הפוליטי שינבע מתמיכתו בהם. הוא קיווה להשתמש בעיקרון השוויון כאמצעי להשיג יתרון מקבוצות מופלות כמו היהודים והפרוטסטנטים. הדואליות של יחסו אל היהודים מצטיירת בעת תשובתו לרופא ששאל אותו מדוע זירז את האמנציפציה ליהודים לאחר גלותו בשנת 1816:
אדולף פגו
ביוגרפיה
עם פרוץ מלחמת העולם הראשונה, פגו התנדב לשרת בחיל האוויר הצרפתי, ובמהרה שובץ בתור טייס סיור. ב-5 בפברואר 1915, הוא והרובאי שלו הפילו שני מטוסים גרמנים ואילצו מטוס גרמני שלישי לנחות. פגו החל להטיס מטוסים חד-מושביים במהרה ובאפריל השיג שתי הפלות נוספות. הפלתו השישית הושגה ביולי.
וילפרד ביון
ביוגרפיה
לאחר תום המלחמה חזר לקליניקת טביסטוק והיה מעורב בתהליך פיצולה לשני גופים - מרפאת טביסטוק שהתמקדה בטיפול והפכה לחלק ממערכת הבריאות הציבורית באנגליה שהוקמה אז, ולמכון טביסטוק ליחסי אנוש. בתקופה זו העמיקה התעניינותו בפסיכואנליזה, והחל באנליזה אצל מלאני קליין שנמשכה לאורך השנים 1946–1952. בשנים 1962–1965 שימש כנשיא החברה הפסיכואנליטית הבריטית. ב-1968, בהיותו כבן 70, ביון עזב את לונדון ועבר להתגורר וללמד בלוס אנג'לס, קליפורניה. במשך השנים 1968–1979 נסע ברחבי דרום-אמריקה ואירופה, הרצה והדריך. הוא שב לאנגליה זמן מה לפני מותו ב-1979.
תאוריה של חשיבה - שנות ה-50 וה-60
שנות החמישים מהוות את השלב הבא בהתפתחות עבודתו של ביון. בשנים אלה פרסם סדרת מאמרים שנפתחה בהרצאת ההתקבלות שלו לחברה הפסיכואנליטית הבריטית, והעוסקת בחשיבה פסיכוטית ובניסיון להבין דרכה את החשיבה הלא-פסיכוטית. ביון מפתח את המשגותיו בנושא מתוך אינטואיציות עמוקות שהוא מתאר במאמרים אלו הקשורות לעבודתו הפסיכואנליטית עם מטופלים פסיכוטיים קשים. הוא עשה זאת בתקופה שבה ההנחה השלטת הייתה שאי אפשר לעבוד בגישה הפסיכואנליטית עם מטופלים פסיכוטיים, ורק אנשי טיפול מעטים עשו זאת. סדרת מאמרים זו אוגדה בספר במחשבה שנייה (1967).
אנה הקדושה
אזכורים בכתובים
בחיבור הבשורה על פי יעקב שהוא בשורה אפוקריפית לקאנון הנוצרי נאמר כי אנה ובעלה יהויקים הקדוש סבלו שנים רבות מעקרות. מלאך בישר להם שייוולד להם צאצא, ואנה הבטיחה להקדיש את התינוק לעבודת האל. במאה ה-4 ושוב במאה ה-15 החלה רווחת האמונה כי גם אנה ילדה את מרים בלידת בתולין, וכי גם היא התעברה בידי רוח הקודש. כיום מתנגדת הכנסייה הקתולית לאמונה זו, ולפי גרסתה, אנה הרתה וילדה את מרים כדרך האדם, אך שוחררה מהחטא הקדמון בחסד אל. האירוע הנחוג ב-8 בדצמבר בכל שנה מכונה "העיבור ללא רבב".
ינה ינוביץ'
משפחתו ולימודיו
הוא סיים את בחינות הבגרות עם תוצאות מצוינות בשנת 1891 ולבקשת הוריו נרשם לאוניברסיטת בודפשט לטכנולוגיה וכלכלה. בנוסף, מוריו, שכנעו את הוריו לאפשר לילד המוכשר להשתתף במקביל בלימודי האוניברסיטה לאמנויות התיאטרון והקולנוע. כאשר בתום השנה הראשונה הותר לו לקפוץ שנה ולהירשם ישר לשנה השלישית באוניברסיטה זו לדרמה הסכימו גם הוריו לבחירת הקריירה שלו כשחקן.
אפרים אוירבך
אפרים אויֶרבך (נכתב גם: אוירבאך, אויארבאך, אויארבך, אורבך; ביידיש: פרוים או אפרים אויערבאך; 1892, בסרביה, האימפריה הרוסית – 3 במאי 1973, תל אביב) היה משורר יידיש, סופר, עורך ומתרגם יליד בסרביה, שפעל בארצות הברית ובארץ ישראל.
ארץ ישראל וארצות הברית
בשנת 1927 ערך טיול לארץ ישראל ולאירופה. הוא ביקר בעיר הולדתו, שהפכה אז לחלק מרומניה ובברית המועצות, בין היתר בעיר אודסה. השינויים בחיי היהודים במקומות שהכיר בילדותו, במיוחד ציד המכשפות המשטרתי תחת השלטון הבורגני הרומני ודיכוי התרבות היהודית "ארץ הסוציאליזם" גרמו לו לאכזבה רבה.
לדברי שארל דובזינסקי, "שירתו מזכירה, בסגנון בוקולי ואגדתי, את האווירה הפסטורלית של החיים של פעם בבסרביה".
בשנת 1917 נישא לחנה לבית ניסנזון, והיה אב לשניים: צבי, ועדה לפין (אשתו של פרופ' בן לפין). נכדו הוא התסריטאי, המחזאי והמתרגם דניאל לפין.
קישורים חיצוניים
מפרי עטו:
סיפור חוזר
סיפור חוזר היא רשת לאיסוף ומכירת ספרים מיד שנייה. בין מטרותיה המוצהרות של הרשת: הגנה על הסביבה באמצעות צמצום הנזק הסביבתי הכרוך בייצור ספרים חדשים והעסקת אנשים בעלי נכות נפשית, תוך עידוד צרכנות סביבתית וחברתית.
אורי פיינמן
ביוגרפיה
פיינמן נולד בתל אביב, והפגין כישרונות מוזיקליים כבר בגיל 5 באירועים שונים בהם שר, ואף כונה "ילד פלא" בשל קולו העוצמתי. בגיל 11 זכה במקום הראשון בתחרות פזמונים גדולה שנערכה בתל אביב, עם ביצועו לשיר "איני יכול" של הזמר ניסים סרוסי. לימים, כשהפך לזמר, חידש את השיר גם במסגרת הסדרה "אהבה מחודשת".
במרץ 1991 השתתף לראשונה בקדם אירוויזיון עם השיר "הבה נגילה גילה" (מילים: דוד בר, לחן: אבי טולדנו, עיבוד: ננסי ברנדס), והשיר הגיע למקום החמישי בתחרות.
תיאטרון מיקרו
היסטוריה
התיאטרון החל את דרכו בשנת 1994 כסטודיו למשחק שייסדה אירינה גורליק, לאחר שעלתה לישראל מברית המועצות לשעבר. הסטודיו המשיך את מסורת התיאטרון הרוסי, ברוח עבודתם של קונסטנטין סטניסלבסקי וולדימיר נמירוביץ'-דנצ'נקו. במהלך השנים התפתח הסטודיו לכדי קבוצת תיאטרון מקצועית. בשנת 2004 הוכר תיאטרון מיקרו כתיאטרון מקצועי בישראל על ידי מינהל התרבות.
מורג'יאה
עמדת המורג'יאים הייתה שונה מהסונה כשהכריזו שאף מוסלמי לא ימצא את עצמו באש הגיהנום, לא משנה מה היו חטאיו. עמדה זו הייתה מנוגדת לאמונה הסונית המסורתית שלפיה חלק מהמוסלמים ימצאו עצמם באופן זמני באש הגיהנום. לפיכך מוגדרים המורג'יאים "אהל אל בִדְעה" (אנשי החדשנות) על ידי מוסלמים סונים מהאסכולה המטורידית או האשערית.
קוריאן אייר
היסטוריה
ב-1 בספטמבר 1983 הופלה טיסה 007 של קוריאן אייר על ידי מטוסי קרב סובייטים לאחר שהטיסה נכנסה בשוגג לתחום האווירי של ברית המועצות.
פעילות החברה בישראל
ביולי 2023 החברה הודיעה כי היא מתכוונת להפעיל 4 טיסות שבועיות לנמל התעופה בן-גוריון החל מאביב 2024.
כריסטוף לוקסנברג
שם העט הבדוי
הזהות האמיתית של האדם העומד מאחורי שם העט טרם נתבררה. הגרסאות הנפוצות ביותר
זניט סנקט פטרבורג במפעלים האירופיים
זניט היא ממועדוני הכדורגל הרוסיים בעלי ההישגים הבולטים ביותר במפעלים האירופיים מאז החלו מועדוני כדורגל מרוסיה להתחרות בזירה זו. זניט הייתה הקבוצה הרוסית הראשונה שזכתה בסופרקאפ האירופי והשנייה, אחרי צסק"א מוסקבה, שזכתה בגביע אופ"א בשנת 2008. זניט הופיעה בשמינית גמר ליגת האלופות בעונות 2011/2012, 2013/2014 ו־2015/2016, במה שמהווה להישג השיא שלה במפעלים האירופיים והיא מותג הספורט הרוסי המוצלח ביותר באירופה ונחשב לאחד ממועדוני הכדורגל הטובים במזרח אירופה.
זניט מדורגת במקום 31 בדירוג אופ"א.
דירוג הקבוצה
נכון לספטמבר 2021:
פיטר רוט
קריירה
בתחילת 2006 יצא אלבומם המשותף של רוט ואריק איינשטיין, "רגעים", בהפקתו של רוט. רוט הלחין חמישה שירים עבור האלבום, ובהם "טיול רגלי" ו"משהו טוב". באותה שנה השתתף רוט בעיבודי מספר שירים באלבום הבכורה של הראל סקעת.
עיבד וניהל מוזיקלית את המופע לזכרו של מאיר בנאי באמפי ראשון.
טום סייזמור
ביוגרפיה
נולד בדטרויט, מישיגן שבארצות הברית למשפחה קתולית. לסייזמור אח צעיר יותר בשם פול שאף הוא שחקן. למד באוניברסיטת מישיגן במשך כשנה, למד גם באוניברסיטת ווין סטייט. הוא סיים בהצלחה את לימודיו וקיבל את תואר מוסמך אוניברסיטה בתחום התיאטרון מאוניברסיטת טמפל ב-1986. מיד לאחר מכן, עבר להתגורר בניו יורק על מנת לפתח את קריירת המשחק שלו.
קלן
יהודי קלן
הקהילה היהודית בקלן היא הוותיקה בגרמניה ומצפון להרי האלפים בכלל. נטען כי נמצאו סימנים ליישוב יהודי במקום כבר מהתקופה הרומית, במאה הראשונה לספירה. עם זאת, אמינותם של ממצאים אלה מוטלת בספק. בשנת 321 אישר הקיסר קונסטנטינוס ליהודים להיבחר למועצת קלן. בזמן מאורעות תתנ"ו, שנערכו ביהודי גרמניה במהלך מסע הצלב הראשון, נעשה מאמץ רציני להגנה על יהודי העיר על ידי הארכיהגמון. הוא פינה את היהודים מן העיר אל מספר מצודות מרוחקות. למרות זאת, ב-30 במאי 1096, תקפו הצלבנים את הרובע היהודי, וזמן קצר לאחר מכן הוצאו להורג היהודים ששוכנו במצודות. פוגרום נוסף ביהודי העיר אירע בימי המוות השחור בשנת 1349 (גזירות ק"ט). בחפירות ארכאולוגיות נמצאו שרידי בית הכנסת של קלן שנחרב באותו פוגרום. מן המחצית הראשונה של המאה ה-14 נמצאו עוד בחפירות, כ-400 רשימות עברית ויידיש (או גרמנית באותיות עברית) מחיי הקהילה, למשל רשימת חייבי כספים למאפייה. ממצא חשוב אחר שנחשף הוא קטע מרומן אבירי שנכתב ביידיש. בשנת 1424 גורשו יהודי העיר ובכך נסתם הגולל על הקהילה היהודית הימי־ביניימית בקלן. החיים היהודיים התחדשו שם רק אחרי המהפכה הצרפתית כאשר בשנת 1798 הם הורשו לשוב אליה.
חבל הריין
אורכו של האזור מגבולו הצפוני (דיסלדורף) ועד גבולו הדרומי (קובלנץ) הוא כ-150 ק"מ. אף על פי שנהר הריין (הזורם מדרום לצפון) מגדיר את האזור, משתייכים אליו גם אזורים המרוחקים עד כ-70 ק"מ ממנו, לכיוון מערב ומזרח. שטחו של האזור כ-20,000 קמ"ר.
המושג "חבל הריין" אינו מציין את אזור הריין לכל אורכו של הנהר. בנוסף, "ריינלנד" אינו אזור פוליטי רשמי בימינו; בתחומו נמצאים שטחים של שתי מדינות בגרמניה: נורדריין-וסטפאליה וריינלנד-פפאלץ.
המאות ה-19 וה-20
לימים בהתייחסו לפלישה לחבל הריין אמר היטלר:
דריוזאוריים (דינוזאורים)
דריוזאוריים (שם מדעי: Dryosauridae) היא משפחה של דינוזאורים צמחוניים בעלי אגן דמוי עוף שחי בתקופות היורה והקרטיקון באפריקה, אירופה וצפון אמריקה.
עדי אבן מסאפר
שייח' עדי אבן מֻסַאפִר אל-אוּמּי (בערבית: عدي بن مسافر الاموي; בכורדית: شێخ ئادی کوڕی موسافیری ئومەوی; נפטר ב-1162) היה מייסד הדת היזידית, צאצא של החליף מרואן הראשון מבית אומיה. נולד בשנות ה-70 של המאה ה-11 ליד בעלבכ שבלבנון המודרנית. לפי האמונה היזידית, הוא התגשמות של מלאכ טאוס – מלאך הטווס, הדמות הראשית באמונה היזידית. קברו בכפר לאלש בצפון עיראק מהווה מקום פולחן ועלייה לרגל עבור היזידים. חובה על כל יזידי לעלות פעם בחייו לקברו של שייח' עדי.
כחליל קלאופטרה
כַּחְלִיל קְלֵאוֹפַּטְרָה (שם מדעי: Plebejus pylaon cleopatra) הוא פרפר-יום המשתייך למשפחת הכחליליים, תת-מין של המין Plebejus pylaon המעופף בדרום ארץ ישראל באזור ספר המדבר. תת-מין נוסף המעופף בארצנו הוא כחליל ניקול (Plebejus pylaon nichollae) אשר ניתן לראותו במרומי הר חרמון. בעבר צוין כחליל צפרירי (Plebejus pylaon philbyi) כתת-מין שלישי, אך עתה הנטייה של סיסטמטיקאים לראות בו מין נפרד (Plebejus philbyi). כחליל קלאופטרה הוגדר בישראל על-פי נקבה שנתפסה באפריל 1923 באזור תל קואילפה (Khuweilfe) הוא תל חליף (מצפון ובסמוך לקיבוץ להב).
אזור מחיה
כחליל קלאופטרה הוא מין מובהק של ספר מדבר החודר גם לאזורים ים תיכוניים. גבולות תפוצתו בירדן אזור העיר הקדומה פטרה ובישראל באזור הר חברון והבקעות. באזור ערד ניתן לראותו מעופף סמוך לקדד פיינברון בבקעת קריות שבקרבת תל ערד.
השמירה על כחליל קלאופטרה בישראל
כחליל קלאופטרה הוא תת-מין נדיר המצוי בסכנה ונמצא בין 14 מיני הפרפרים המוגנים בישראל.
פרובאדיה
כלכלה
בפרובאדיה תשתית רכבות מפותחת ובה קווים ישירים לסופיה, וארנה ורוסה. פרובאדיה ממוקמת באזור חקלאי בו מגדלים חיטה, שעורה, תירס, חמניות, אספסת, כוסברה, עגבניות, מלפפונים ופלפלים. כמו כן מגדלים צאן, בקר וחזירים לתעשיות המזון השונות. באזור העיר קיימים מפעלים לייצור שמן מאכל, מאפיות ומפעל טקסטיל.
אקלים
בעיר שורר אקלים ממוזג מתון. הטמפרטורה השנתית הממוצעת עומדת על 11.9oc וערכי הקיצון נעים מ-2oc בינואר ועד 22oc ביולי ואוגוסט. כמות המשקעים השנתית עומדת על 450 מילימטרים.
תהלוכה
בבריטניה המונח שמור למצעדים צבאיים או אירועים אחרים בהם המשתתפים צועדים במבנה (בדומה לטקס יום העצמאות בכל שנה המתקיים בהר הרצל במדינת ישראל).
אקסמל דויטשלנד
אקסמל דויטשלנד (בגרמנית: XMal Deutschland), הייתה להקת רוק גותי וגל חדש מהמבורג, גרמניה. הלהקה פעלה בין השנים 1980 ל -1990 ובתחילתה הורכבה כמעט כולה מנשים. אף על פי שרוב שירי הלהקה נכתבו בגרמנית הלהקה הצליחה יותר דווקא מחוץ לגרמניה ובעיקר באיים הבריטים.
רחובות הנהר
מבנה הסידור
הסידור מתחיל בדרך כלל בהקדמה לנושא הסידור, תוך סקירת המקורות התאורטיים שקדמו לסידור, כמו שער הכוונות, פרי עץ חיים ונהר שלום. בחלק זה ניתן להבין חלק קטן משיקולי העריכה של הסידור ואת ההתלבטויות שעמדו בפני העורכים בבואם לערוך את הספר. לאחר מכן, מתחיל השלב המעשי של הסידור. לעיתים בסוף הסידור מופיעות הערות שוליים שהיו ארוכות מכדי להיכנס לגוף הספר.
נטע ריסקין
חיים אישיים
לריסקין גם אזרחות ליטאית, דרך אביה.
דיאבלו (משחק מחשב)
תחילת המשחק
זמן קצר אחרי האירועים האחרונים מגיע הגיבור לעיירה. מוטל עליו להיכנס לקתדרלה של העיירה, לרדת מקומה לקומה, 16 קומות בסך הכל, ולהילחם במפלצות ובשדים תוך ביצוע משימות שונות בדרך להתמודדות הסופית מול אדון האימה דיאבלו. בסופו של המשחק הגיבור כולא את דיאבלו בחזרה באבן-הנשמה. במטרה לכלוא את דיאבלו לנצח הגיבור מנקב את ראשו באבן הנשמה, כך שיוכל להכיל את מהותו של דיאבלו ולמנוע ממנו לצאת לעולם. לא ברור מה תוצאת מהלך זה אך בסוף המשחק נרמז כי הוא לא השיג את מטרתו. בסצנה האחרונה נראה הגיבור כשהוא עטוף בגלימה וברדס, ופניו מוצלות. במשחק ההמשך "דיאבלו 2" מתברר כי דיאבלו אכן השתלט על הגיבור.
פיתוח
את הרעיון המרכזי למשחק הגה דייוויד ברוויק בזמן שעבד על פיתוח משחק הלחימה Justice League Task Force בשנת 1995. משחק זה פותח על ידי חברת יפנית בסיוע חברות אמריקאיות, ביניהן משחקי קונדו (Condor Games - אשר עם הזמן תהפוך לבליזרד נורת'), החברה לפיתוח משחקים שהקים ברוויק. בזמן פיתוח המשחק הכיר ברוויק את חברת בליזארד (שבאותו זמן נקראה Silicon & Synapse) ואת עניינם המשותף בפיתוח משחקי מחשב. קונדור הציעה את הרעיון לדיאבלו, שבתחילת דרכו היה משחק תפקידים מבוסס תורות, לחברות רבות אשר דחו אותו בטענה ש"סוגת ה-RPG מתה" לפני שבליזארד הביעה עניין בפיתוח המשחק כשהוצג להם הרעיון בינואר 1995. בליזארד שבאותו זמן נהנתה מהצלחתו של משחק האסטרטגיה בזמן אמת וורקראפט: אורקים ובני אדם, דרשה שני שינויים למשחק: הראשון שיהיה משחק בזמן אמת והשני שידע לתמוך במשחק מרובה משתתפים.
השפעה
רבים מחשיבים את המשחק לאחד ממשחקי התפקידים הממוחשבים המוצלחים בכל הזמנים, ולמשחק קאלט, כך למשל הוקמו מאות אתרים העוסקים בסדרת משחקי דיאבלו, כמו גם מספר רב של קהילות שחקנים, המאוגדים למשל ל"שבטים" (Clans).
קו המימן
טמפרטורת הארה
כאשר: ומכאן ש:
ברדיו-אסטרונומיה
בנוסף, ניתן להשתמש בקווי הפליטה של מימן על מנת להעריך באופן עקיף את מסתה של גלקסיה ואת הדינמיקה הפנימית שלה ולתת חסם עליון לקבוע הכבידה העולמי (קבוע ניוטון).
קוסמולוגיה
לקו המימן ישנה חשיבות בקוסמולוגיה, בחקר המפץ הגדול. בתקופות הראשונות של היקום הקדום, שררו תהליכים של רקומבינציה (תהליך בו פלזמה של פוטונים, אלקטרונים ופרוטונים החלה להתגבש לגז מימן נייטרלי) וריוניזציה (כלומר יצירה מחדש של יונים). הודות להסחת דופלר לאדום, הקו ניתן לצפייה מכדור הארץ בתדרים של 9–200 מגה הרץ. לתופעה ישנם שני שימושים מרכזיים:
הקרינה המדוברת חלשה בערך פי מיליון משאר קרינת הרקע הקוסמית. אבל מאחר שקרינה זו מופיעה כקו ספקטרלי בודד, ניתן להפריד אותה ממקורות הרעש. ניסויים בקרינה של קו המימן בתנאי מעבדה מסובכים למדי. המעבדה צריכה להיות מבודדת היטב מרעשים אחרים פרי ייצור האדם (כמו קרינת רדיו המשמשת לתקשורת) ומקרינה של יונוספירה שיכולים לגרום להתאבכות עם הסיגנל. קיים רעיון של לבצע ניסויים אלו בחלל החיצון, לרבות הירח, בו הפרעות אלו אינן מורגשות.
מדרכה
מדרכה היא שטח המוקצה להולכי רגל לצד כביש, בתוך דרך או רחוב. מלבד לתנועה משמשת המדרכה לצרכים שונים, והיא עשויה להכיל ריהוט רחוב הכולל פנסי רחוב, פחי אשפה, ספסלים ועוד.
חניית מכוניות על המדרכה אסורה בדרך כלל, ובמקומות המועדים לפורענות מוצב בשולי המדרכה מחסום שימנע עליית מכוניות. במקומות שבהם יש מצוקת חניה גדולה, מותרת לעיתים חניה של מכוניות בשולי המדרכה. מותר מעבר מכוניות על המדרכה בדרכן מהכביש אל מגרש חניה שמעבר למדרכה.
מתחת למדרכה עוברים פעמים רבות אמצעי תשתית שונים, כגון רשת הטלפון, רשת המים העירונית ורשת הביוב. פתחי גישה (מנהול) לתשתיות אלה נמצאים על המדרכה, ומכוסים במכסה מתאים.
הכביש והמדרכה
באזורים בנויים, הרוחב הכולל המוקצה לכביש ולמדרכות מוגבל על ידי המרחק שבין שורות הבניינים שמשני צדי הכביש. הגידול בתנועת כלי הרכב גורם לעיתים להחלטה להרחיב את הכביש, לרוב באמצעות הקטנת רוחב המדרכה. עם זאת, רוחב צר של מדרכה מול כבישים רחבים, נחשב כגורם שפוגע באיכות ההליכה ומביא לכך שפחות אנשים יבחרו בהליכה על פני אמצעי תנועה אחרים. משום כך, יש לעיתים מתח בקרב אנשי התכנון העירוני בין מתן עדיפות לרכב הפרטי לבין עדיפות לקידום הנגישות להולכי רגל.
נמל התעופה חרברובו
היסטוריה
זהו שדה תעופה משותף - בנוסף לתעופה אזרחית, הוא משמש את תעופת משרד ההגנה של הפדרציה הרוסית, שירות הביטחון הפדרלי של הפדרציה הרוסית, המשרד למצבי חירום והגנה אזרחית והמשמר הלאומי של רוסיה.
טניס - מונחים
בדף זה ישנם מונחים בנושא טניס.
עליזה עמיר-זהר
ביוגרפיה
נפטרה ב-6 בינואר 2018, בגיל 85, ונקברה בקיבוץ ברעם.
יחסי הודו–הרפובליקה הדומיניקנית
יחסי הודו–הרפובליקה הדומיניקנית הם היחסים הבינלאומיים הקיימים בין הרפובליקה הדומיניקנית להודו.
יחסי סחר
חברת IT הודית חתמה על הסכם עם Cyber Park, Santo Domingo להקמת מרכז הדרכה IT בפארק. MANN India הקימה BPO בסייברפארק, סנטו דומינגו. Bajaj משווקת כלי רכב דו-גלגליים ברפובליקה הדומיניקנית. לחברות התרופות ההודיות Claris Life Sciences Ltd ו-Micro-Labs יש נציגות בסנטו דומינגו. לקלריס היו הכנסות של למעלה ממיליון דולר במדינה ב-2011. קפלין פוינט מספקת תרופות בכמויות גדולות מהודו ומשווקת אותן ברפובליקה הדומיניקנית.
נגזרים
לכל הנגזרים המאפיינים הבאים:
מסחר ספקולטיבי
בניגוד לשימוש הקלאסי בנגזרים, לצורך גידור הסיכון כמו בדוגמה שלעיל, יכולים נגזרים לשמש במסחר ספקולטיבי בסיכון גבוה. ניקח כדוגמה משקיע הסבור כי מחיר הזהב עתיד לעלות. באופן רגיל, המשקיע היה קונה זהב, ממתין שמחירו יעלה, ומוכר אותו ברווח. במקום זה, המשקיע יכול לקנות אופציה על מחיר הזהב הנוכחי (למשל מסוג Call). קניית האופציה הזו אומרת שהמשקיע קונה ביטוח המגן עליו מפני עליית מחירים. המשקיע יכול לקנות את הזהב במחיר קבוע מראש, גם אם מחיר הזהב עולה. אבל אם המחיר אכן עולה, המשקיע לא חייב באמת לקנות זהב על מנת לממש את הרווח. הוא יכול לקבל ישר פיצוי כספי בגודל ההפרש בין המחיר בשוק לבין המחיר שהובטח לו. יוצא שהמשקיע הרוויח מעליית מחיר הזהב, מבלי שהוא בכלל נגע בזהב. היות שמחיר ביטוח על נכס נמוך משמעותית ממחיר הנכס עצמו, המשקיע משלם מחיר נמוך מאוד, לעומת המחיר שהיה משלם אם באמת היה קונה זהב. יוצא שאחוז הרווח יכול להיות גדול עשרות מונים לעומת הרווח שהיה נוצר בקניית זהב. אבל כמו בכל ביטוח, הסכום ששולם עבור הביטוח עצמו, תמיד הולך לאיבוד. כך שאם למשל מחיר הזהב לא עולה, הרי שהאופציה שמחזיק המשקיע מאבדת את כל ערכה, והוא מפסיד 100% מההשקעה.
במסחר בנגזרים, המשקיע יכול להיות גם זה שמספק את הביטוח. המשקיע יכול "לכתוב" אופציה, למכור אותה ולקבל את דמי הביטוח שמשלם הצד הקונה. המשקיע צריך לקוות כמובן שהתסריט שאותו הוא מבטח לא יתממש, שכן אז, כמו כל חברת ביטוח, הוא עלול לשלם סכום גבוה יחסית לפרמייה שקיבל, ולהפסיד סכומים ניכרים.
נגזרים בישראל
בבורסה נסחרים אופציות וחוזים עתידיים על מדד תל אביב 35 החל מאוגוסט 1993. ביולי 2013 השיקה הבורסה נגזרים שבועיים על מדד ת"א- 35. נגזרים שבועיים זהים במאפיניהם לנגזרים החודשיים. למעט אורך חייהם- שבוע. לפי נתוני WFE הפדרציה העולמית של הבורסאות בעולם, מבחינת היקף המסחר באופציות על מדדי מניות, בורסת ת"א נמנית עם רשימה של 10 הבורסות המובילות בעולם נכון לשנת 2012.
אופציות על מניות
באופן מעשי, הנגזרים בעלי נפח מסחר משמעותי הם האופציות על מדד ת"א-35 ואופציות על שער הדולר-שקל. בשאר הנגזרים נפח המסחר קטן משמעותית. חוזים עתידיים נסחרים בבורסה, אך מחזורי המסחר בהם נמוכים מאוד, שכן הסוחרים המקומיים נוהגים להשתמש בחוזים עתידיים סינתטיים הנבנים באמצעות קניית אופציית קול ומכירות אופציית פוט על אותו סטרייק.
פרויקט טרוור
פרויקט טרוור (באנגלית: The Trevor Project) הוא ארגון מלכ"ר אמריקאי העוסק במניעת התאבדות בקרב נוער להט"בי (לסביות, הומואים, טרנסג'נדרים וביסקסואלים).
ג'ובאני בטיסטה בואונמנטה
יצירתו
את יצירתו של בואונמנטה מאפיין סגנון הבארוק המוקדם, כפי שהוא בא לביטוי בסונאטה מס' 6 לכלי נשיפה ממתכת, שעיבודה בידי רוברט קינג הקנה לה פופולריות.
אייסף - הקרן הבינלאומית לחינוך
פעילות
שיטת הפעילות בארגון כוללת:
אל-באד'אן
היסטוריה
בעקבות מלחמת השחרור, ולאחר הסכמי שביתת הנשק של 1949, עבר באד'אן לשליטה ירדנית. בסקר האוכלוסין הירדני משנת 1961 נמנו בכפר 446 תושבים.
אלכסנדר לוי
קורות חיים
נולד בברלין, אביו, לואי לוי, היה תעשיין טקסטיל. עם סיום לימודיו התיכוניים בשנת 1902 גמר בליבו להיות אדריכל ולשם כך השתלם תחילה, במשך שלוש שנים, בנגרות, ולאחר מכן למד אדריכלות בעיר הולדתו. חמש שנים לאחר תחילת עבודתו כאדריכל, בשנת 1912, הפך למתכנן ראשי במשרד בו עבד בברלין.
אנדרה גרין
קורות חיים
אנדרה גרין נולד בקהיר שבמצרים, הצעיר מבין ארבעה ילדים. אביו, פליקס גרין, דמות סמכותית וקפדנית כלפי בני משפחתו, היה צאצא למשפחה יהודית ממוצא יהודי פורטוגזי. אנדרה גרין התייתם מאביו בגיל 14. אמו, שרינה ברסילון, הייתה יהודייה ספרדייה, וגרין היה קשור אליה יותר מאשר אל אביו עוד מהשנים הראשונות לחייו.
וסטרבורק
הקמת המחנה
מעט לפני תחילת מלחמת העולם השנייה הקימה ממשלת הולנד את מחנה הפליטים המרכזי וסטרבורק במחוז דרנתה שבמזרח הולנד. מטרת המחנה הייתה לרכז בו את זרם הפליטים היהודים שנמלטו מגרמניה הנאצית מבלי לקלוט אותם ביישובים הולנדיים. בצעד שנועד להתחבב על גרמניה, סגרו ב-15 בדצמבר 1938 שלטונות הולנד את הגבולות בפני הפליטים, ובכך סימנו אותם כאזרחים זרים לא-רצויים. בפברואר 1939 הוחלט על הקמת המחנה, שבו ייכלאו הפליטים.
מתקן כליאה וצבא הולנדי
לאחר המלחמה שימש המחנה כמה שנים לכליאת חברי המפלגה הנאצית ההולנדית ומשתפי פעולה אחרים עם משטר הכיבוש הנאצי, שנכלאו בו ללא משפט וסבלו מהתעללויות.
לאחר מכן, ב-1951, הפך המחנה לבסיס צבאי בשם סְכָאטֶנְבֶּרְך (Schattenberg), לחיילי הצבא ההולנדי-הודי המלכותי (Koninklijk Nederlandsch-Indisch Leger; KNIL) מאיי מאלוקו.
רחל ינאית בן-צבי
בארץ ישראל
ינאית עסקה יחד עם בעלה לעתיד בשמירה ובהגנה – תחילה בארגון "בר גיורא" ולאחר מכן בארגון "השומר". ב-1910 התמנתה ינאית כחברה ב"ועדת הזדיינות" של מפלגת פועלי ציון שמטרתה הייתה להוות גוף מפלגתי מפקח עליון על ארגון השומר ועל "אגודת ההתעמלות" "שמשון". ועדה זו מנתה גם את יצחק בן-צבי, זאב אשור ויונה טאוב. במסגרת "השומר" הכירה ינאית את מניה שוחט, שהפכה לחברתה הקרובה. בשנים הבאות נסעה לננסי, שם למדה חקלאות והוסמכה כמהנדסת, לאחר שעמדה בבחינות. לאחר לימודיה עברה התמחות אצל חוואים צרפתים. רחל חזרה ארצה עם הידיעות הראשונות אודות מלחמה צפויה. בעת מלחמת העולם הראשונה שימשה ינאית כאשת קשר בין ארגון השומר לבין תנועת ניל"י והייתה לאחת מחברות הוועד של הארגון.
לאחר קום המדינה
לאחר מלחמת ששת הימים הייתה ינאית לפעילה בחוגי התנועה למען ארץ ישראל השלמה. כמו כן עסקה בשימור זכרו של בעלה המנוח, הנשיא בן-צבי על ידי הקמת יד בן-צבי, שימור צריף הנשיאות בשכונת רחביה בירושלים וקיום בית התרבות לזכר הבן עלי בקיבוץ בית קשת, שהוקם בצריף מגורי הזוג בן-צבי.
האוקיינוס השקט
מאפייני המים
טמפרטורת המים באוקיינוס השקט משתנה מנקודת הקיפאון סמוך לקטבים ועד 29º סמוך לקו המשווה. המליחות גם היא משתנה בהתאם לקווי הרוחב. מי האוקיינוס סמוך לקו המשווה פחות מלוחים מאלו המצויים בקווי הרוחב האמצעיים, בשל כמות המשקעים המרובה כל השנה באזור קו המשווה. גם ליד הקטבים המליחות נמוכה יותר משום שבאזורים אלו קיימת התאיידות מעטה של מי הים.
אזורים יבשתיים
האזור היבשתי הגדול ביותר הוא יבשת אוסטרליה. כ-3,200 קילומטר דרומית מזרחית לאוסטרליה מצויה קבוצת האיים הגדולה של ניו זילנד. כמעט כל האיים הקטנים יותר של האוקיינוס השקט מצויים בין קווי הרוחב 30º צפון ו-30º דרום, החל בדרום-מזרח אסיה וכלה באי הפסחא. יתרת אגן האוקיינוס השקט נטולה כמעט לחלוטין אזורים יבשתיים. המשולש הגדול של פולינזיה המחבר את הוואי, אי הפסחא וניו זילנד כולל את שרשרות וקבוצות האיים איי קוק, איי מרקיז, סמואה, איי החברה, טוקאלו, טונגה, טובאלו, ואליס ופוטונה ואיי טואמוטו-גמבייה.
פרדוקס שיקום השירות
פרדוקס השירות (או פרדוקס שיקום השירות) הוא תאוריה מתחום השיווק ושירות לקוחות, ולפיה כאשר התעורר מצב של כשל שירות אצל נותן שירות, ונותן השירות פעל באופן מיידי ומשביע רצון על מנת לשקם את אותו הכשל, סביר שייווצר מצב שהלקוח יהיה מרוצה אף יותר מלקוח אחר שקיבל שירות טוב מלכתחילה. משמע, שלקוחות הכועסים על כשל שירותי כלשהו, בעזרת שיקום נכון ומשביע רצון של השירות יכולים להפוך ללקוחות נאמנים מאוד של הארגון שבו אירע הכשל.
תאוריית הבחירה הציבורית
תאוריית הבחירה הציבורית היא ענף של הכלכלה העוסק בחקר הליכי קבלת החלטות אצל מצביעים, פוליטיקאים ועובדי ציבור, מהפרספקטיבה של התאוריה הכלכלית.
טענות
כאשר מוסיפים לכך את האינטרס של הפקידים עצמם לקבל תוספת תקציב לפעולתם, ולקדם את העניין שעליו הם מופקדים, אף מעבר לטובת הציבור הכללית, נראה כי הוגי הבחירה הציבורית סבורים שהתערבות המדינה בענייני הכלכלה יוצרת לרוב פעולה בלתי יעילה, אותה הם מכנים כשל ממשלתי, מונח המקביל בהגותם למונח הכלכלי כשל שוק.
ביקורת
מבקר חריף של השימוש המקובל בתאוריה הוא הכלכלן אמרטיה סן, חתן פרס נובל לכלכלה, אשר לדעתו משתמשים בה לרוב באופן בלתי הולם, תוך התייחסות לא נאותה לפוליטיקאים ולפקידי ממשלה כאילו פעולתם נובעת רק משיקולים של אינטרס עצמי.
הברון גורני
סר ג'ון גורני (באנגלית: Sir John Gurney; 14 בפברואר 1768 – 1 במרץ 1845), הידוע גם בשם הברון גורני (באנגלית: Baron Gurney), היה שופט ובריסטר בריטי.
אדריאן פאון
קריירת מועדונים
פאון החל את הקריירה שלו בקבוצת כדורגל מקומית בעיר הולדתו, דרגאשאני, ובגיל 13 הצטרף לצ'.פ.ר. קלוז'. ב-14 במרץ 2014 ערך את הופעת הבכורה שלו בקבוצה הבוגרת בתיקו 2-2 נגד קורונה בראשוב. ב-28 באפריל 2015 הבקיע את שער הבכורה שלו בקבוצה בניצחון 1–2 נגד קונקורדיה קיאז'נה. הוא זכה עם קלוז' בחמש אליפויות רצופות ובגביע.
גונדי
מלבד גונדי חומוס ("נוכודי"), קיימים סוגים נוספים, כגון גונדי העשוי מבשר טחון, אורז ועשבי תיבול, וגונדי העשוי מבשר בלבד.
דרומאוזאורוס
דרומאוזאורוס (שם מדעי: Dromaeosaurus) הוא סוג של דינוזאור ממשפחת הדרומאוזאוריים שהתקיים באמריקה הצפונית בקרטיקון עליון, לפני 76.5 עד 74.8 מיליון שנה בקירוב, ודמה לדינוניכוס במראהו הכללי.
מבבנה (נהר)
זיהום
הגורם האחראי על מעקב אחר רמת הזיהום בנהר הוא מכון המים הלאומי של אסוואטיני, שמבצע מעקב אחר מי שופכין הנשפכים לנהר, ומתמקד בעיקר במקורות זיהום נקודתיים.
ברלינר שטאדטשלוס
ברלינר שטאדטשלוס (בגרמנית: Berliner Stadtschloss, ארמון העיר ברלין) הוא ארמון בארוק מלכותי ששוכן באי המוזיאונים במרכז ברלין וכיום משמש כמוזיאון פורום הומבולדט.
היסטוריה
הארמון נפגע קשות במלחמת העולם השנייה, וביולי 1950 נהרס הארמון לחלוטין ונבנה על שטחו ארמון הרפובליקה.
ויוה מריה!
התסריט נכתב על ידי לואי מאל וז'אן-קלוד קרייר והוא מתאר שתי בחורות בשם מריה שמחוללות מהפכה בארץ במרכז אמריקה בתחילת המאה ה-20.
שחר פרקיס
ביוגרפיה
מגיל 14, התאמן במרכז לטניס בישראל ברמת השרון עם פתיחתו ב-1976, ונסע בתדירות של פעמיים בשבוע להתאמן בהדרכתו של המאמן האוסטרלי רון סטיל. בדצמבר 1977 הגיע לגמר אליפות אוסטרליה הפתוחה לנוער עד גיל 16. באפריל 1978 זכה באליפות ישראל לנוער עד גיל 16.
קריירה כשחקן מקצועי
באוקטובר 1988 זכה לראשונה באליפות ישראל.
לודוויג אנדריאס פון קבנהילר
ביוגרפיה
בשנת 1737 הוא הועלה לדרגת גנרל-פלדמרשל. מפקדו משכבר הימים, הנסיך אויגן מסבויה, טען כי הוא המפקד המוכשר ביותר בצבא האימפריה. הוא פיקד על כוחות במהלך המלחמה העות'מאנית-רוסית (1735–1739) (אשר בה צידדה האימפריה ברוסיה). בקרב רדויאבץ (28 בספטמבר 1737), הוא הצליח להנחיל תבוסה מוחצת לכוח עות'מאני גדול משלו. בשנתיים שאחרי המלחמה סייע קבנהילר לתכנן מחדש את תקציבי הצבא בצורה יעילה, ולאות תודה על כך הוא מונה למושל הצבאי של וינה.
ג'יימס אליסון (פוליטיקאי)
ביוגרפיה
בין השנים 1803–1809, שימש אליסון כעורך דין בנושא תביעות במחוז מגוריו, מחוז ביבר.
ברניס אבוט
שינוי בניו יורק
הפרויקט של אבוט היה בעיקר מחקר סוציולוגי על ידי צילום אסתטיקה מודרנית. היא ביקשה ליצור קשת רחבה של תצלומים, שמציעים קשר בין שלושה תחומי החיים העירוניים: גיוון האוכלוסייה בעיר והמקומות בהם הם חיים, משחקיהם ועבודתם והפעילות היומיות שלהם. מתצלומיה הסיקה כי הסביבה מושפעת מהתנהגות האנשים שבה, ולהפך. יתר על כן, היא נמנעה מלצלם רק את היפה לטובת מה שהיא תיארה כהבדלים "פנטסטיים" בין הישן לחדש, ובחרה בזוויות צילום שנועדו לייצב את הנושא (אם האמינה בו) או לערער עליו (אם בזה לו).
צילום מדעי
סגנונה הישיר של אבוט עזר מאוד לצילום המדעי. בשנת 1958 הוציאה סדרת צילום עבור ספר לימוד לפיזיקה לבית ספר תיכון.
סניוראז'
סֵנְיוֹרַאז' (באנגלית: Seigniorage) הוא הפער בין עלות הנפקת הכסף לבין ערכו הנקוב. פער זה מייצג את הרווח של המדינה מהטבעת המטבעות.
יאן א-מאר
יאן א-מאר היא קבוצה של עיתונאים וראפרים בסנגל, אשר נוסדה בינואר 2011, במטרה למחות על הממשלה הלא יעילה וכן כדי להעלות את מודעות הנוער להשתתפות פוליטית. שם הקבוצה משמעותו "לא עוד" (Fed up) בסנגלית.
בשנים האחרונות נזקפה לזכותם העלייה המשמעותית בהצבעה בקרב בני נוער בסנגל וכן גם אי בחירתו של הנשיא שכיהן באותה תקופה, עבדוליי וויד. למרות האשמת חלק מהציבור בקשר עם הנשיא המכהן מאקי סאל, טענתם נשארת רציפה ואומרת כי הקבוצה אינה קשורה לאף מפלגה במפה הפוליטית.
פעילות
ב-16 בפברואר 2012 נעצרו שלושה ממייסדי הקבוצה בסיוע לארגון ישיבה בכיכר האובליסק של דקאר. אותם מוזיקאים אשר מבקרים את הנשיא ואת הממשלה אינם מספיק חופשיים בשל פעולות אלו ותגמולן והם אינם יכולים להסתובב כרצונם שמה יתפסו על ידי השלטונות (כפי שכבר קרה), אך הם מייצגים את האזרחים, מדברים מהשטח ושומרים על בני הנוער בפרט והעם בכלל, מעורבים ככל שניתן. למרות המעצרים, המשיכה הקבוצה לארגן הפגנות ללא הפסקה עד הבחירות, אשר הסירו את השליט באותה תקופה מהשלטון.
איי חוואר
גאוגרפיה
האיים מרוחקים כ-1.1 קילומטרים מקטר, וכ-16 ק"מ מהאיים המרכזיים של בחריין. למרות קרבתם היחסית לקטר, משתייכים האיים לבחריין. השליטה באיים הייתה במחלוקת בין המדינות, עד שנפתרה בשנת 2001. בעבר היו האיים יחידה מנהלית נפרדת במחוזות בחריין, אך כיום הם משתייכים למחוז הדרומי.
תגובת סיפוח
סוגים ודוגמאות
קיימים שני סוגים של תגובות סיפוח קוטביות:
בקרת גנים
בקרה לאחר השעתוק
תאים יכולים לווסת את תהליך התרגום, באמצעות ויסות התהליכים השונים (באיקריוטים): ‎5' Cap, פוליאדנילציה, שחבור, קצב הסעת התעתיקים מתוך הגרעין.
בקרה ברמת התרגום
תהליך התרגום יכול להיות מבוקר בכמה מנגנונים, לרוב הוויסות הוא על תחילת התרגום. ישנם חלבונים רבים קושרי RNA, אשר יכולים לזהות מבנים שניוניים בתעתיק ולווסת את תהליך התרגום.
בקרה בתאים פרוקריוטיים
באותו האופרון, יכולה להיות מופעלת גם בקרה חיובית, לדוגמה, מולקולות cAMP נוצרות מ-ATP כאשר מוסרות ממנו שתי קבוצות זרחה. מולקולות אלה מצטברות בתא כאשר יש מחסור במקורות אנרגיה. במצב בו כמות הגלוקוז בסביבה ירדה (או כל מקור אנרגיה אחר, להוציא לקטוז), מצטברות מולקולות cAMP בתא, ואלו נקשרות ל"חלבון מפעיל" הקרוי CAP, במצב זה החלבון נקשר לאתר המקדם של האופרון ומחזק את הקשר בין אתר המקדם לפולימראז ה-RNA ומגביר את קצב שעתוק הגנים. כאשר קיימות מולקולות לקטוז בסביבה, הבקרה החיובית משפרת את ניצול הלקטוז, בכך שהיא מגדילה את כמות האנזימים האחראים לפירוקו. כאמור, אם יש מחסור גם במולקולות לקטוז בסביבה, תופעל גם בקרה שלילית והגנים לא ישועתקו.
ג'יימס מ. ביוקנן
יחס לכלכלה הקיינסיאנית
לפי ביוקנן ההיסטוריה הפיסקלית המערבית מתחלקת לעידן הטרום-קיינסיאני והעידן הפוסט-קיינסיאני. בעידן הטרום-קיינסיאני, עד אמצע המאה ה-20, המדיניות הפיסקלית המערבית דגלה בשמירה על תקציב ללא גירעון והשימוש בחוב לאומי נשמר למצבי משבר. לעומת זאת מאמצע המאה ה-20 עברה המדיניות הפיסקלית המערבית למצב בו חוב לאומי משמעותי הפך לנורמה המקובלת.
Command & Conquer: Red Alert 3
Command & Conquer: Red Alert 3 הוא משחק מחשב משנת 2008 המשתייך לסוגת משחקי אסטרטגיה בזמן אמת ושייך לסדרת Command & Conquer אשר מופצת על ידי חברת Electronic Arts. המשחק מתרחש ביקום מקביל שבו מלחמת העולם השנייה מעולם לא התרחשה וברית המועצות גדלה והתפתחה ללא שהצבא הנאצי של היטלר יבלום את כוחה. לכן במקום מלחמת העולם השנייה מתרחשת מלחמה אחרת וגדולה יותר בין הסובייטים לבעלות הברית וצד שלישי הידוע בתור אימפריית השמש העולה, אשר נגזר מתוך האימפריה היפנית.
משחקיות
Red Alert 3 מאופיין במצב מערכה צבאית מלאה שבה על השחקן לשתף פעולה עם שחקן אחר, או עם אחד מכמה דמויות הבינה המלאכותית שמציע המשחק. במשחק שלושה צבאות (ברית המועצות, בעלות הברית, אימפריית השמש העולה) שכל אחד מהם מתאפיין בסגנון לחימה הייחודי לו. למשל, צבא בעלות הברית מתאפיין בכלי נשק בעלי קידמה טכנולוגית המבטלים את כוחו של היריב לתקוף, ובשליטה אווירית מלאה עם מפציצים כבדים. לעומת זאת, הצבא הסובייטי מתאפיין בכוחות שריון כבדים. לצבא האימפריה היפנית יכולת לשנות את שדה הלחימה במהירות, על ידי מכונות דמויות רובוטריקים שמשנות צורה מרכבי קרקע למטוסים ומעבירות את שדה הקרב לשמיים. כמו כן, לכל צבא יש נשק בלתי קונבנציונלי משלו המסוגל להנחית על היריב מכה גורלית, בין כלי הנשק ניתן למנות: פצצת ואקום ששואבת אליה את כל החומר מסביבה ותותח פרוטונים.
סמסונג גלקסי נוט 10
בשנת 2020 יצא גרסת לייט לפאבלט הקרויה Samsung Galaxy Note 10 Lite, שהוא מכיל פחות תכונות מהמודלים הקודמים.
א-סנארה (עיתון)
בשנת 2006 סבל העיתון מהתנכלויות, לטענת גורמים בעיתון על רקע פרסום שלילי על עזמי בשארה.
מורטימר דורמר לגט
משפחתו
לגט היה אח בלשכת -Amity מס' 5, של הבונים החופשים בזנסוויל, אוהיו.
פלנקטון
פלנקטון מתחלק לקבוצות פונקציונליות רחבות: הפלנקטון מתקיים באוקיינוסים, ימים, אגמים ובריכות. ריכוז הפלנקטון ופיזורו רגיש לשינויים כימיים ופיזיים במים בו הוא שוכן. השפע המקומי של הפלנקטון משתנה בעומקים שונים, מקומות שונים ובעונות שונות. גורמים מרכזיים לשונות זו הם הזמינות של אור וריכוז נוטריינטים. באזורים מסוימים באוקיינוסים, הידועים כאזורי HNLC, גדל מעט יחסית פלנקטון, חרף הימצאות ריכוז גבוה של נוטריינטים, תופעה המוסברת על ידי חוסר בברזל שזמין לצריכה ביולוגית.
בשנים האחרונות הוקמו ברחבי העולם חוות ימיות לשימור ולהשבחת הפלנקטון באוקיינוסים, למען בעלי חיים ימיים.
שמן
השמן ובריאות האדם
סוגיה נוספת הקשורה לשמן ובריאות היא מידת החמצון של השמן. זה האחרון גובר בתנאי אחסון בלתי נאותים ובפרט בחימום השמן (למשל בטיגון). חוקרי התזונה כיום משערים כי צריכת שמן מחומצן, למשל כזה שהשתמשו בו מספר רב של פעמים לטיגון חוזר, מעלה את רמת המחמצנים בגוף ופוגעת בתאי הרקמות השונות במערכת העיכול.
שמנים צמחיים
ישנם שמנים צמחיים רבים. הם שונים זה מזה בטעמם, שימושיהם ובמידת תפוצתם.
על פי נתוני מחלקת החקלאות של ארצות הברית צריכת השמנים הצמחיים בעולם בשנת 2000 הייתה:
שמן תעשייתי
שמן תעשייתי הוא אחד המרכיבים העיקריים בתרסיס השימון הרב-שימושי, WD-40.
Loin d'ici
Loin d'ici (בעברית: רחוק מכאן) הוא סינגל של הזמרת האוסטרית זואי. השיר יצא לאור ב-5 בפברואר 2016, בהוצאת חברת התקליטים Global Rockstar Music, וייצג את אוסטריה באירוויזיון 2016.
צילום ישיר
צילום ישיר (או: צילום טהור) הוא מושג המתייחס לצילום המנסה לתאר סצנה בצורה המציאותית והאובייקטיבית ביותר שמדיום הצילום מאפשר, תוך ויתור על שימוש במניפולציית תמונה.
בלז
בֶּלז (באוקראינית: Белз; ביידיש בעלז או בעלזא ברוסית: Белз) היא עיירה בחבל לבוב, שבאוקראינה, בחבל גליציה ההיסטורי. העיירה התפרסמה בעולם היהודי הודות לחסידות בעלז, שנוסדה בה. נכון ל-2021 אוכלוסיית העיירה מונה 2,229 תושבים, שמתפרנסים בעיקר מחקלאות.
יהודים
בהיות העיירה מרכז חבל בלז נודעה לה חשיבות רבה, פוליטית ומסחרית, בשנים 1462 – 1772. הקהילה היהודית גדלה משמעותית, ברבנותה כיהנו אנשים כמו הב"ח, ורבנים אחרונים אחרים. החסידות זכתה בעיר להתפשטות ניכרת כשבשנת 1817 התיישב בה ר' שלום רוקח. אדמו"רי בלז ישבו בעיירה עד שנת 1939, כשר' אהרון רוקח ברח מהעיר לפני פלישת הנאצים. בתחילת הכיבוש הגרמני ב-1939, ברחו רוב יהודי העיר לפנים ברית המועצות. ב-2 ביוני 1942 אלף מיהודי בעלז והעיירות הסמוכות נשלחו לסוביבור, ובספטמבר 1943, נשלחו לשם כ-500. כמעט כולם הושמדו שם. לאחר המלחמה חזרו לעיר יהודים בודדים, והקהילה היהודית לא השתקמה.
ספר יהודית
ספר יהודית הוא אחד הספרים החיצוניים לתנ"ך, שעוסק ככל הנראה בתקופת שלטון ממלכת פרס בארץ ישראל (המאות ה-6 עד ה-4 לפנה"ס).
הספר נמצא לראשונה בתרגום השבעים של התנ"ך ליוונית ואולם לא ברור אם הוא נכתב במקור ביוונית או בעברית. הוא אף מוזכר בדברי הגאונים, שהכירו את הספר בגרסתו הסורית. שרידי הספר העברי, אם היה כזה, נעלמו כליל, כמו רוב הספרים שלא נכנסו לקאנון היהודי. ברם, הכנסייה הקתולית והאורתודוקסית רואות אותו כחלק מ"הברית הישנה".
ספר יהודית - אמיתות היסטוריות
ככלל, נחלק המחקר בשאלה האם יש ביסודו של הספר גרעין היסטורי, או שמדובר בבדיה ספרותית. מחלוקת זו קשורה לסוגיית תאריך כתיבת הספר. המחקר מציע שתי אפשרויות מרכזיות: התקופה הפרסית (בערך במאה הרביעית לפני הספירה) או בתקופת החשמונאים (החל מהמאה השנייה לפני הספירה).
עמדת הסנטוריום
עמדת הסנטוריום, המוכרת גם בשם אנדרטת הצבי היא מצדית בטון, ששימשה כמוצב חוץ של קיבוץ קריית ענבים בימי המנדט הבריטי ומלחמת העצמאות. היא משמשת כיום כאנדרטה.
תולדות האתר
המצדית מוקמה באופן בולט על מדרון ההר, שהיה אז חשוף מעצים. היא נבנתה כמבנה בטון רבוע באורך וברוחב של כשלושה מטרים ובעל שלושה מפלסים. בקירות הבטון שלה נפערו חרכי תצפית וירי. קיר מגן בצורת האות ר' חיפה על פתח הכניסה למצדית. המצדית חוזקה עם השנים ועובי קירותיה הגיע ל-40 סנטימטרים. למרות זאת היא הייתה עמידה בפני אש נשק קל בלבד.
העמדה במלחמת העצמאות
בעמדת הסנטוריום נמצא מקלע אחד של מגיני קריית ענבים. מהקיבוץ נשלח לעמדה כוח עתודה עם המקלע השני של הקיבוץ, בפיקודו של סגן המא"ז (מפקד אזור) של הקיבוץ,.
המפקד שפירא פקד על אנשיו לצאת את המצדית ולתפוס מחסה סביבה. הוא נשאר במפלס העליון של העמדה כדי לצפות בירדנים ולכוון את האש נגדם. מיד לאחר מכן פגעו מספר פגזי תותחים מהשריוניות במצדית, ומאחת הפגיעות נהרג שפירא.
Tarkus
צד ב' של התקליט הוא פשוט ורגוע יותר יחסית ליצירה הארוכה והרועמת בצד א'. האלבום נגמר במעין מחווה הומוריסטית לטכנאי של הלהקה - אדי אופורד, אשר עבד עם הלהקה על ארבעת האלבומים הראשונים שלהם (במקביל לעבודה עם להקת יס).
American Oxygen
השיר נכתב במהלך שנה, ולקח השראה מהשיר ".Born in the U.S.A" מ-1984 של הזמר ברוס ספרינגסטין. מילות השיר מייצגות תוכן פטריוטי על אמריקה חדשה ועל רדיפה אחר החלום האמריקאי. מבקרי מוזיקה שיבחו את הבגרות של התוכן הלירי. הווידאו קליפ של השיר יצא ב-6 באפריל באתר טיידל. הוא מתאר רגעים רבים מההיסטוריה של ארצות הברית בעוד שריהאנה שרה מול דגל גדול של ארצות הברית. מבקרים ציינו את התחושה הפטריוטית של הקליפ, והשוו אותו לקליפ של הסינגל "We Didn't Start the Fire" מ-1989 של הזמר בילי ג'ואל.
הכח וינה
במועדון הכח שהיווה מרכז תרבותי ולא רק ספורטיבי, נערכו פעילויות פנאי כמו שחמט, גם באופן מקצועי, מוזיקה וריקודים. למועדון הייתה אף תזמורת.
קבוצת הכדורגל של הכח
מועדון הספורט הוקם בשנת 1909 על ידי ציונים אוסטרים, בראשות אמן הקברט פריץ "בדה" לוהנר, ורופא השיניים אינגנץ' הרמן קורנר. המועדון בתחילה התחרה בענפים סיף, הוקי שדה, אתלטיקה, היאבקות, שחייה וכדורגל.
בשנת 1920 העפיל המועדון לליגה הראשונה באוסטריה. בעונת 1921–22, העונה השנייה של המועדון בליגה הבכירה, הקבוצה סיימה במקום השני, במרחק ניצחון אחד מהאליפות.
קבוצת הכדורגל של הכח וינה הייתה אחת הקבוצות הראשונות שנסעו ברחבי העולם למשחקי ידידות, למקומות בהם מתגוררים יהודים רבים. הקבוצה קיימה משחקי ידידות בערים שונות, כמו לונדון וניו יורק, ומשכה אלפי צופים יהודים למשחקיה. בביקורה של הקבוצה בלונדון בשנת 1923, היא הביסה את סגל המשנה של וסטהאם יונייטד בתוצאה 0–5, (לאחר שהמשחק בווינה הסתיים בתיקו 1-1) והייתה לקבוצה הראשונה מאירופה שניצחה קבוצה אנגלית על אדמת אנגליה. כקבוצה היהודית הראשונה, הכח משכה אוהדים יהודים מרחבי אירופה למשחקיה, ובהם הסופר פרנץ קפקא. בשנים 1924 ו-1925 ביקרה הכח וינה פעמיים בארץ ישראל שתחת המנדט הבריטי והתקבלה על ידי היישוב היהודי. היא שיחקה נגד קבוצות מקומיות – יהודיות ואנגליות. בכל המשחקים היא לא הפסידה ורק אחד הסתיים בתיקו. השיא היה ניצחונה על מכבי תל אביב בינואר 1925, בתוצאה 2:11. בשנת 1926 ערכה הקבוצה סדרת משחקים בארצות הברית. משחקה בניו יורק משך 46,000 צופים, מספר ששבר את שיא הצופים במשחק כדורגל. שחקנים רבים של הקבוצה, דוגמת היינריך שנפלד, שהתרשמו ממיעוט האנטישמיות בארצות הברית, החליטו להתמקם שם והצטרפו למועדונים מקומיים. חלק משחקנים אלו (כמו מקס גרונוולד) הקימו את מועדון הכח ניו יורק, שזכה בגביע ארצות הברית הפתוח בשנת 1929. חלק מהשחקנים עלו לארץ ישראל והקימו את הכח תל אביב (כיום "הכח עמידר רמת גן"). בעקבות עזיבת רבים משחקניה המובילים, הכח נחלשה וחדלה מלהתחרות על האליפות. בשנות ה-30 לקבוצה הצטרף איליה וסטרמנס. בין שחקני הנוער של הקבוצה בתקופת פעילותה האחרונה היה איתן גינת (אוטו ז'ינייבסקי), שהפך לאחר מכן לאחד מראשי מחתרת היהודים בתנועת ההתנגדות הצרפתית.
קבוצת ההיאבקות של הכח
מתאבקים אולימפים נוספים: סידני ברגמן, אריך פינסוס, לודוויג שלנגר
תהליך מקרי ארגודי
הגדרה
במקרה זה יש לציין גם את אופי ההתכנסות של השוויון הנ"ל.
ארגודיות במומנט ראשון ושני
אזי אם הממוצע הזמני הנ"ל מתכנס לתוחלת התהליך, E[X[n]]=\mu (כאשר התוחלת אינה תלויה בזמן, מפאת היות התהליך סטציונרי), בממוצע ריבועי כאשר, אומרים שהתהליך הוא ארגודי בממוצע ריבועי במומנט ראשון.
דוגמאות
אינטואיטיבית, משמעות היות התהליך ארגודי היא שדגימותיו בעלות קורלציה נמוכה אחת למשנתה. כך למשל, כדוגמה לתהליך ארגודי במומנט ראשון ניתן לציין תהליך בעל תוחלת 0 שדגימותיו בלתי תלויות ושוות התפלגות. נניח שמדובר בתהליך בו כל דגימה מפולגת ברנולי עם פרמטר p. אזי נצפה שלאחר זמן רב N, כ-pN דגימות תהיינה בעלות הערך 1 בעוד שהשאר תהיינה בעלות הערך 0. לכן, המיצוע הזמני יהיה דומה לתוחלת.
מינהל החלל הסיני
מינהל החלל הסיני (בסינית: 国家航天局, באנגלית: China National Space Administration בראשי תיבות: CNSA) היא סוכנות החלל הלאומית של הרפובליקה העממית של סין האחראית על תוכנית החלל הסינית.